
A csonthéjas gyümölcsök melléktermékeinek antioxidáns hatásának vizsgálata

Kulcsszavak: polifenolok, flavonoidok, antioxidánsok, gyümölcs héjak
Bevezetés: A csonthéjas gyümölcsökből származó melléktermékek kiváló forrása a biológiailag aktív vegyületeknek, melyeket a gyümölcsfeldolgozó ipar hulladékként kezel.

Célkitűzés: A vizsgálat célja felmérni a Magyarországon termő csonthéjas gyümölcsök levének, pépjének és héjának teljes polifenol, teljes flavonoid tartalmát, valamint teljes antioxidáns kapacitását.

Módszer: Kutatásunkat 2022. januárja és decembere között végeztük. UV/VIS spektrofotometriás módszer segítségével Folin-Ciocalteu reagenssel meghatároztuk a teljes polifenol tartalmat, alumínium-kloriddal a teljes flavonoid tartalmat, a teljes antioxidáns kapacitást pedig vasredukciós módszer által mértük fel. Az adatok elemzéséhez leíró statisztikát, Kruskal-Wallis tesztet, Mann-Whitney U próbát és Spearmann korreláció analízist alkalmaztunk. Az eredményeket akkor tekintettük szignifikánsnak, ha p<0,05.

Eredmények: A Csengődi meggy friss leve tartalmazta a legtöbb flavonoid vegyületet (2972,32±0,82 mg/100 ml) a többi mintához képest, míg antioxidáns kapacitásban szintén jelentősen magas mennyiséggel rendelkezett pép kivonata 272,32±0,52 mg/100 ml tartalommal. A héj részek átlagosan magasabb értékeket produkáltak minden mérésnél, mint a pép extrakciók. Polifenol tartalom szempontjából az Érdi jubileumi meggy héja tartalmazott legtöbb mennyiségben (92,51±1,76 mg/100 ml) polifenol vegyületeket. Szignifikánsan magasabb flavonoid mennyiséggel rendelkezett a ’Magyar kajszi’ héja 1613,29±1,54 mg/100 ml.

Megbeszélés: A csonthéjas gyümölcsök héja polifenol, flavonoid és antioxidáns vegyületekben gazdag. Ezen értékes vegyületek bevitele pedig csökkentené az oxidatív stressz kialakulásának rizikóját.



